# Manual de l'aplicació Notes del Tomboy

El Tomboy és una aplicació d'escriptori senzilla per a prendre notes, amb algunes característiques integrades que us ajudaran a organitzar les vostres idees.

2007
Alex Graveley
2006
Brent Smith
2006
Free Software Foundation
2007
Boyd Timothy
2007.
Sílvia Miranda (silvia.gnome@gmail.com)
Projecte de documentació del GNOME
Alex
Graveley
Projecte de documentació del GNOME

    alex@beatniksoftware.com

Brent
Smith
Projecte de documentació del GNOME

    gnome@nextreality.net

Boyd
Timothy
Projecte de documentació del GNOME

    btimothy@gmail.com

Manual del Tomboy (versió 2.0)
2007-02-28

Boyd Timothy

Projecte de documentació del GNOME

Aquest manual descriu la versió 0.6.0 del Tomboy

## Comentaris

To report a bug or make a suggestion regarding the Tomboy application or this manual, follow the directions in the GNOME Feedback Page.

## Introducció

### Aplicació de notes

El Tomboy és una aplicació d'escriptori del GNOME per a prendre notes. És senzilla i fàcil d'utilitzar, i us permet organitzar les idees i la informació que gestioneu diàriament. El Tomboy té algunes característiques d'edició molt útils que us ajudaran a personalitzar les notes:

- Ressaltat del text de cerca

- Verificació de l'ortografia en línia

- Enllaçament automàtic amb adreces web i adreces electròniques

- Opcions desfés/refés

- Possibilitat de canviar l'estil i la mida dels tipus de lletra

- Llistes de pics

Podeu accedir al Tomboy mitjançant el quadre del GNOME. Per a iniciar l'aplicació automàticament quan inicieu la sessió al GNOME, vegeu la secció .

## Primers passos

### Com afegir el Tomboy al quadre

Per a afegir el Tomboy a un quadre, feu clic en el quadre amb el botó secundari del ratolí, i escolliu Afegeix al quadre. En el diàleg Afegeix al quadre, seleccioneu l'aplicació Notes del Tomboy, i després feu clic a Afegeix. Ha d'aparèixer una icona en forma de nota groga, que representa el Tomboy. La icona del quadre està il·lustrada a .

### Creació de notes

Una vegada heu afegit correctament el Tomboy al quadre, podeu crear notes noves fent servir un dels mètodes següents.

Per a crear una nota nova amb el ratolí:

1. Feu clic a la icona en forma de nota del Tomboy que hi ha al quadre del GNOME. Apareixerà un menú.

2. Seleccioneu l'opció Crea una nota nova del menú.

Per a crear una nota nova amb el teclat:

1. Obriu el menú del Tomboy utilitzant la combinació de tecles AltF12

2. Utilitzeu la tecla N per a seleccionar l'opció de menú Crea una nota nova.

### Edició de notes

Després de crear una nota nova, apareixerà una finestra amb el títol `Nota nova N`. A la part superior de la nota hi ha una barra d'eines amb diversos botons i texts. Just a sota de la barra d'eines hi ha l'àrea de contingut de la nota. Això s'il·lustra a .

Podeu editar la nota fent clic a la primera línia de l'àrea de contingut i utilitzant el teclat per a afegir i suprimir contingut. La primera línia es considera el títol de la nota; per defecte, hi apareix el text `Nota nova N`. Per a canviar el títol, feu clic a la primera línia de l'àrea de contingut i feu servir el teclat per a canviar el títol. En crear una nota nova, el focus es mou per defecte a l'àrea de contingut; així podeu començar a editar la nota immediatament, sense haver de fer clic a l'àrea de contingut amb el ratolí.

Trobareu informació sobre com utilitzar la barra d'eines de cada nota a la secció .

#### Finestra predeterminada d'una nota nova

### Taula de continguts

Per a veure un resum de totes les notes gestionades amb el Tomboy, seleccioneu l'element de menú Cerca totes les notes del menú del quadre. Per defecte, el diàleg Cerca totes les notes mostrarà les notes en l'ordre en què les hàgiu modificat per darrer cop. Feu clic als encapçalaments de columna Nota o Modificat per últim cop per a canviar l'ordenació; feu-hi un altre clic per a commutar entre l'ordre ascendent i descendent.

Per a trobar una nota determinada, teclegeu el text al camp de cerca del diàleg Cerca totes les notes. La llista de notes s'actualitzarà automàticament per a mostrar només les notes que continguin text que hi coincideixi.

Per a obrir una nota al diàleg Cerca totes les notes, feu una de les operacions següents:

1. Feu doble clic en una nota.

2. Seleccioneu una nota per a ressaltar-la i després seleccioneu l'opció Obre del menú Fitxer.

3. Feu doble clic en una nota i seleccioneu l'opció Obre del menú contextual.

4. Seleccioneu una nota per a ressaltar-la i després premeu la combinació de tecles CtrlO.

## Ús de les notes

Podeu modificar i editar les notes des de la finestra principal de cada nota. La barra d'eines que hi ha a la part superior de la nota us permet canviar-ne l'estil i dur a terme altres accions relacionades amb les notes.

### Cerca

Si feu clic al botó Cerca, s'obrirà el diàleg Cerca totes les notes que s'ha descrit anteriorment (.)

### Enllaça

El botó Enllaça us permet fer un enllaç a una nota nova des de la nota actual. Per exemple, si la nota actual conté l'expressió ExamenFinal, podeu seleccionar aquest text amb el ratolí i fer clic al botó Enllaça per a crear una nota nova amb el títol ExamenFinal. També es crearà un enllaç a la nota actual; podeu fer-hi clic per a obrir la nota nova ExamenFinal.

Si canvieu el títol d'una nota, s'actualitzaran tots els enllaços que hi hagi en altres notes. Això evita que es produeixin enllaços trencats en canviar el nom d'una nota.

### Text

Podeu utilitzar el botó Text per a formatar les notes. Aquest botó mostra un menú desplegable amb diverses opcions que podeu escollir. Els elements del menú s'expliquen a continuació.

Desfés

  Mitjançant aquest element del menú podeu utilitzar l'acció Desfés. Aquesta funció us permet invertir canvis que hagueu fet a la nota anteriorment durant la sessió actual. Si voleu utilitzar el teclat per a desfer l'últim canvi que hàgiu fet, feu servir l'assignació de tecles estàndard, CtrlZ.

Refés

  La funció Refés s'utilitza per a tornar a aplicar els canvis que s'hagin suprimit amb la característica Desfés. Si voleu utilitzar el teclat per a desfer l'últim canvi que hàgiu fet, feu servir l'assignació de tecles estàndard, MajCtrlZ.

Negreta

  Per a posar un text de la nota en negreta, primer seleccioneu el text que voleu modificar. Després seleccioneu l'opció Negreta del menú desplegable Text. També podeu utilitzar l'assignació de tecles CtrlB després de seleccionar el text.

Cursiva

  Per a posar un text de la nota en cursiva, primer seleccioneu el text que voleu modificar. Després seleccioneu l'opció Cursiva del menú desplegable Text. També podeu utilitzar l'assignació de tecles CtrlI després de seleccionar el text.

Barrat

  L'estil de barrat posarà una línia a sobre del text seleccionat. Per a afegir un barrat, seleccioneu el text i després seleccioneu l'opció Barrat del menú desplegable Text. També podeu utilitzar l'assignació de tecles CtrlS després de seleccionar el text.

Ressaltat

  L'estil de ressaltat posarà un fons groc al voltant del text seleccionat. Per a afegir un ressaltat, seleccioneu el text i, tot seguit, seleccioneu l'opció Ressaltat del menú desplegable Text. També podeu utilitzar l'assignació de tecles CtrlH.

Mida fixa

  L'estil de mida fixa permet que el text utilitzi un tipus de lletra de mida fixa. Per a canviar el text existent, primer seleccioneu el text que voleu modificar. Després seleccioneu l'opció Mida fixa del menú desplegable Text. També podeu seleccioneu l'opció Mida fixa del menú Text abans de començar a escriure perquè el text tingui l'estil de mida fixa.

  L'opció Mida fixa és una característica proporcionada pel connector Mida fixa. Per a més informació sobre els connectors, vegeu .

Mida de la lletra

  En aquesta part del menú hi ha quatre opcions:

  - Petita
  - Normal
  - Gran
  - Molt gran
  . Cadascuna d'aquestes opcions representa una mida de lletra que podeu aplicar al text seleccionat de la nota. Per a modificar la mida de la lletra, seleccioneu el text i després seleccioneu una de les opcions
  - Petita
  - Normal
  - Gran
  - Molt gran
  del menú desplegable Text.
Pics

  Seleccioneu l'opció Pics del menú desplegable Text per a començar o acabar una llista de pics. Si el cursor és dins d'una llista de pics, s'activaran les opcions

  - Augmenta el sagnat
  - Disminueix el sagnat
  .

  Quan el cursor estigui situat en una línia de la llista de pics, seleccioneu l'opció Augmenta el sagnat per a moure la línia actual cap a la dreta, o l'opció Disminueix el sagnat per a moure la línia actual cap a l'esquerra.

  Per a obtenir més informació sobre els pics, vegeu .

Cerca en aquesta nota

  Feu servir aquesta opció per a cercar text dins de la nota actual. S'obrirà una barra de cerca a la part inferior de la nota. Per a obrir la barra de cerca utilitzant el teclat, feu servir l'assignació de tecles estàndard, CtrlF.

  Teclegeu el text que voleu cercar. Després d'introduir-lo, les coincidències apareixeran ressaltades. Feu clic a l'opció Cerca següent per a ressaltar la coincidència següent i situeu-hi el cursor. Feu clic a Anterior per a desplaçar-vos a la coincidència anterior.

  Utilitzeu la casella de selecció Diferencia entre majúscules i minúscules per a limitar les coincidències de la cerca a aquelles que estiguin escrites amb majúscules o amb minúscules.

  Per a tancar la barra de cerca, feu clic al botó X (botó de tancar) a la part esquerra de la finestra o premeu la tecla d'escapada.

### Eines (icona de l'engranatge)

El botó Eines es representa amb la icona . Quan feu clic a la icona Eines, a la barra d'eines de la nota, apareixerà un menú desplegable amb els elements següents:

Obre la carpeta dels connectors

  Aquesta opció obrirà la carpeta de connectors del Tomboy amb el navegador de fitxers. Per a obtenir més informació sobre els connectors, vegeu .

Què enllaça aquí?

  Aquesta opció us permet veure ràpidament quines notes enllacen amb la nota actual. Aquesta funcionalitat la proporciona el connector Backlinks. Per a obtenir més informació sobre els connectors, vegeu .

Exporta aquesta nota a HTML

  Podeu crear un document HTML (Hypertext Markup Language) des d'una nota o més d'una seleccionant aquesta opció. Per a més informació, vegeu .

Imprimeix

  Seleccioneu aquesta opció per a imprimir la nota actual. Apareixerà el diàleg estàndard d'impressió del GNOME.

Depenent dels connectors que hàgiu instal·lat per al Tomboy, podeu tenir més o menys elements disponibles al menú Eines.

### Suprimeix

El botó Suprimeix mostrarà un quadre de diàleg que us demanarà si voleu suprimir definitivament la nota i els continguts de la nota. Feu clic al botó Suprimeix per a descartar la nota permanentment, o al botó Cancel·la per a aturar el procés. Els enllaços que hi hagi des d'altres notes cap a aquesta es mantindran, però tornaran a crear la nota si els activeu.

## Menú del quadre

El Tomboy mostra les últimes notes que heu utilitzat en un menú fàcilment accessible que apareix quan feu clic a la icona del Tomboy en el quadre del GNOME.

### Fixació de les notes

Si voleu forçar que una nota sempre estigui en el menú del quadre, independentment de quan hagi estat l'últim cop que hi heu accedit, feu clic a la icona de la xinxeta per a «fixar-la» al menú. Les notes que fixeu al quadre tindran una icona en forma de xinxeta com aquesta: . Les notes que no estan fixes al menú tenen una icona en forma de xinxeta com aquesta: .

#### Menú del quadre del Tomboy

## Llistes de pics

### Com començar una llista de pics

Podeu començar una llista de pics fent servir un dels mètodes següents:

1. Seleccioneu Pics del menú desplegable Text.

2. Comenceu una línia amb un traç (-), teclegeu-hi un text just després del traç i premeu Retorn.

### Com acabar una llista de pics

Per a acabar una llista de pics, feu una de les coses següents:

1. Seleccioneu Pics del menú desplegable Text.

2. Premeu Retorn en una línia de pics que estigui en blanc.

3. Seleccioneu Disminueix el sagnat del menú desplegable Text successivament fins que la línia actual ja no formi part de la llista de pics.

4. Utilitzeu la combinació de tecles ShiftTab successivament fins que la línia actual ja no formi part de la llista de pics.

### Com augmentar el sagnat

Per a augmentar el sagnat de línia en una llista de pics utilitzant el ratolí:

- Seleccioneu Augmenta el sagnat del menú desplegable Text.

Per a augmentar el sagnat de línia en una llista de pics utilitzant el teclat:

- Premeu la tecla Tab.

### Com disminuir el sagnat

Per a disminuir el sagnat de línia en una llista de pics utilitzant el ratolí:

- Seleccioneu Disminueix el sagnat del menú desplegable Text.

Per a disminuir el sagnat de línia en una llista de pics utilitzant el teclat:

- Premeu la combinació de tecles MajúsculesTab.

## Preferències

Per a definir les preferències per al Tomboy, feu clic amb el botó secundari en el quadre i seleccioneu Preferències del menú. Apareixerà un diàleg semblant al que es mostra a . Hi ha dues categories de preferències: Edició i Dreceres.

### Edició

La secció d'edició us permet definir preferències relacionades amb l'edició de notes. En aquesta pestanya hi ha tres caselles de selecció que podeu activar o desactivar.

Verifica l'ortografia a mesura que escric

  Activeu aquesta casella per a subratllar en vermell les faltes d'ortografia i per a oferir suggeriments en el menú contextual del botó secundari. Activeu o desactiveu la casella de selecció amb el ratolí, o mitjançant la combinació de tecles AltS.

  L'opció de verificació de l'ortografia només està disponible si teniu instal·lat el paquet GtkSpell per a la vostra distribució.

Ressalta les WikiWords

  Activeu aquesta casella de selecció per a crear enllaços a les frases `ComAquesta`. Si feu clic a l'enllaç es crearà una nota nova amb el títol que correspongui al text de l'enllaç. Activeu o desactiveu aquesta casella de selecció amb el ratolí, o mitjançant la combinació de tecles AltW.

Usa el tipus de lletra personalitzat

  Activeu aquesta casella de selecció si voleu definir un tipus de lletra personalitzat per utilitzar-lo a les notes. Si l'opció està desactivada s'utilitzarà el tipus de lletra per defecte del sistema. Activeu o desactiveu aquesta casella de selecció amb el ratolí, o mitjançant la combinació de tecles AltF.

#### Preferències d'edició del Tomboy

### Dreceres

La secció de dreceres us permet especificar combinacions de tecles globals per a fer diferents funcions al Tomboy. Per a especificar combinacions de tecles, la casella de selecció Presta atenció a les dreceres ha d'estar activada. Utilitzeu la combinació de tecles AltH per a commutar aquesta opció.

Mostra el menú de les notes

  Introduïu la combinació de tecles per a obrir el menú de les notes.

Obre la «nota d'inici»

  Introduïu la combinació de tecles per a obrir la nota d'inici, que està preinstal·lada en el Tomboy.

Crea una nota nova

  Introduïu la combinació de tecles per a crear una nota nova.

Cerca les notes

  Introduïu la combinació de tecles per a obrir el diàleg Cerca totes les notes.

#### Preferències de les dreceres del Tomboy.

### Connectors

La secció de connectors us permet habilitar els connectors del Tomboy i configurar-los.

La llista dels connectors instal·lats es mostra a l'esquerra. Per a habilitar un connector, activeu la casella de selecció. Per a inhabilitar un connector, desactiveu la casella.

Vegeu la secció dels per a més informació sobre els connectors que hi ha instal·lats al Tomboy.

#### Preferències dels connectors del Tomboy

## Connectors

Per defecte, el Tomboy porta preinstal·lats diversos connectors:

- Retroenllaços
- Deixa anar les URL del Bugzilla
- Deixa anar el correu electrònic de l'Evolution
- Exporta aquesta nota a HTML
- Mida fixa
- Nota del dia
- Imprimeix les notes
- i importació de les Notes enganxoses.

Com que ja estan preinstal·lats, estan llestos perquè els utilitzeu, i es carreguen automàticament a la interfície del Tomboy.

Hi ha altres connectors que no s'instal·len per defecte.

Retroenllaços (Què enllaça aquí?)

  Aquest connector us permet saber quines notes enllacen a la nota que esteu editant. Facilita el control de les relacions entre notes. Si el connector està activat, el menú Eines conté l'opció Què enllaça aquí?. Quan seleccioneu aquesta opció, es mostrarà una llista amb totes les notes que enllacen a la nota actual en un submenú. Seleccioneu una nota del submenú per a obrir-la.

Deixa anar les URL del Bugzilla

  Us permet deixar anar una URL del Bugzilla des del navegador a una nota del Tomboy. El número d'error s'insereix com a enllaç amb una icona en forma d'escarabat al costat. Un cop s'ha inserit l'enllaç del Bugzilla a la nota, feu-hi clic per a obrir la URL al navegador.

  Personalitzeu les icones que s'utilitzen editant la configuració del connector al diàleg de preferències. Després de ressaltar el connector del Bugzilla, feu clic a Paràmetres per a obrir el diàleg Paràmetres del connector del Bugzilla. Per a afegir una icona nova, feu clic a Afegeix, seleccioneu una icona del vostre ordinador, introduïu un nom d'ordinador del Bugzilla (per exemple, -> nom de servidor bugzilla), i feu clic a Obre.

Deixa anar el correu electrònic de l'Evolution

  Aquest connector us permet arrossegar i deixar anar un correu electrònic des de l'aplicació de correu electrònic Evolution a una de les notes del Tomboy. Si feu clic a la icona del correu a la nota, s'obrirà el missatge de correu electrònic corresponent a l'Evolution.

Exporta aquesta nota a HTML

  Quan el connector està instal·lat, el menú Eines té l'opció Exporta a HTML disponible.

  En seleccionar aquesta opció, es mostrarà un diàleg que us permetrà triar on voleu desar el fitxer HTML. Teclegeu el nom del fitxer de destinació i feu clic a D'acord per a desar el fitxer, o bé a Cancel·la per a aturar l'operació.

  Per a exportar totes les notes que enllacen amb l'actual, premeu el botó Exporta les notes enllaçades.

Mida fixa

  Us permet utilitzar un tipus de lletra de mida fixa quan creeu o editeu notes. Si el connector està activat, el menú Text té l'opció Mida fixa.

Nota del dia

  Aquest connector crea automàticament una «nota del dia» perquè hi apunteu els pensaments diaris. La data actual s'utilitza com a base per al títol de la nota. Per exemple, el títol d'una «nota del dia» creada el 28 de febrer de 2007 seria «Avui: Dimecres, 28 de febrer de 2007».

  Si no modifiqueu una «nota del dia», el connector «Nota del dia» la suprimirà automàticament.

  Per a personalitzar el contingut de la «nota del dia» actual, creeu una nota nova i canvieu-ne el títol perquè es digui «Avui: Plantilla». Canvieu el contingut de la plantilla al vostre gust. Quan es creïn «notes del dia» noves, s'utilitzarà el contingut de la nota «Avui: Plantilla».

Imprimeix les notes

  Quan aquest connector està instal·lat, el menú Eines té l'opció Imprimeix disponible.

  Seleccioneu aquesta opció per a imprimir la nota actual. Apareixerà el diàleg estàndard d'impressió del GNOME.

Importació de les «Notes enganxoses»

  Quan instal·leu aquest connector, estarà disponible l'opció Importa des de les notes enganxoses en el menú Eines.

  Utilitzeu aquesta opció per a importar notes des de l'aplicació Notes enganxoses, disponible en versions anteriors del GNOME. Aquesta opció s'ha inclòs al Tomboy per oferir una via d'actualització als usuaris que volen migrar des de les Notes enganxoses al Tomboy per a prendre notes.